|  |  |
| --- | --- |
|  | **ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ**  **ΠΡΥΤΑΝΕΙΑ**  **Δ/ΝΣΗ ΔΗΜ.&ΔΙΕΘΝ.ΣΧΕΣΕΩΝ - ΓΡΑΦΕΙΟ ΤΥΠΟΥ & Μ.Μ.Ε.**  **Κτίριο Διοίκησης**  Ηρώων Πολυτεχνείου 9, Πολυτεχνειούπολη Ζωγράφου, 157 80 Αθήνα  🕿 772 4260, katsenos@central.ntua.gr |

Αθήνα 12 Ιουλίου 2018

ΔΕΛΤΙΟ ΤΥΠΟΥ

Τη Δευτέρα 9 Ιουλίου2018, επισκέφθηκε το ΕΜΠ 9-μελής αντιπροσωπεία από την Σχολή Μεταπτυχιακών Σπουδών του φημισμένου Πανεπιστημίου Tsinghua που εδρεύει στο Shenzhenτης Κίνας με στόχο τη διερεύνηση συνεργασιών σε εκπαιδευτικό και ερευνητικό επίπεδο με το ΕΜΠ. Ας σημειωθεί ότι το Πανεπιστήμιο Tsinghua κατατάσσεται μεταξύ των 10 καλύτερων Πανεπιστημίων του κόσμου στις επιστήμες Μηχανικού στις περισσότερες διεθνείς κατατάξεις (Shanghai, QS, USNews).

Επικεφαλής, ήταν ο καθηγητής XiaohaoWang, AssociateDean της Σχολής και ειδικός στην μικρο-καινανο-τεχνολογία συνοδευόμενος από τους: καθηγητή TianGuan, AssociateDean, καθηγητή PushengWang, Διευθυντή Ακαδημαϊκών Υποθέσεων, καθηγητή YuntaoGuan, διεύθυνση Ενέργειας και Περιβάλλοντος, καθηγήτρια XiuLi, διεύθυνση Τεχνολογιών Πληροφορικής, καθηγητή YueluJiang, διεύθυνση Θαλάσσιων Επιστημών, κύριο ZhenyiMa, Γραφείο Εξωτερικών Σχέσεων, κυρία JingZhao, Γραφείο Εξωτερικών Υποθέσεων, κυρία LijingZhu, Γραφείο Φοιτητικών Υποθέσεων.

Η αντιπροσωπεία, την οποία συνόδευε ο καθηγητής της ΣΕΜΦΕ Δημήτριος Τσουκαλάς, ξεναγήθηκε σε μεγάλες Εργαστηριακές Μονάδες του ΕΜΠ (Αεροδυναμική Σήραγγα στην ΣΜΜ, Πειραματική Δεξαμενή στην ΣΝΜ, Δεξαμενή του Εργ. Λιμενικών Εργων ΣΠΜ) καθώς και στη Βιβλιοθήκη εκφράζοντας τον εντυπωσιασμό της για τη λειτουργία τους. Ακολούθησε συνάντηση με παρουσιάσεις και συζήτηση μεταξύ αντιπροσώπων του ΕΜΠ και της κινεζικής αποστολής. Της συζήτησης, προήδρευσε ο πρύτανης του ΕΜΠ, καθηγητής Ιωάννης Γκόλιας και ήταν παρόντες ο Αναπληρωτής Πρύτανη, καθηγητής Δημήτριος Παπαντώνης και αντιπρόσωποι των Σχολών, Πολιτικών Μηχανικών με τον κοσμήτορα καθηγητή Δημήτριο Κουτσογιάννη και τον Αναπλ. καθηγητή Νικόλαο Λαγαρό, ΕΜΦΕ με τον κοσμήτορα, καθηγητή Παναγιώτη Ψαρράκο και τον καθηγητή Δημήτριο Τσουκαλά, ΗΜΜΥ με τον κοσμήτορα καθηγητή Νεκτάριο Κοζύρη, ΜΜ με τον καθηγητή Γεώργιο Βοσνιάκο, ΝΜΜ με τον καθηγητή Γρηγόριο Γρηγορόπουλο και τον καθηγητή Σπυρίδωνα Μαυράκο.

Η κινεζική αντιπροσωπεία έδειξε ιδιαίτερο ενδιαφέρον για μία σειρά επιστημονικών/ τεχνολογικών αντικειμένων όπως τη Θαλάσσια επιστήμη και τεχνολογία, τις τεχνολογίες περιβάλλοντος, τις τεχνολογίες πληροφορίας και τα νέα υλικά καθώς και την αρχιτεκτονική. Συμφωνήθηκε η ανάπτυξη διμερών επαφών στα παραπάνω θέματα με στόχο:

-Τη συνεργασία σε εκπαιδευτικό επίπεδο στα πλαίσια του προγράμματος Erasmus.

-Τη συνεργασία σε ερευνητικό επίπεδο μέσω υποβολής κοινών ερευνητικών προτάσεων στα πλαίσια διμερών και ευρωπαϊκών προγραμμάτων.

-Τη διερεύνηση δημιουργίας κοινών εκπαιδευτικών μεταπτυχιακών προγραμμάτων.

Τέλος σε ένα πνεύμα αμοιβαίας εκτίμησης οι δύο αντιπροσωπείες κατέληξαν στην άμεση δρομολόγηση των παραπάνω δράσεων.

Από το Γραφείο Τύπου & ΜΜΕ

του Εθνικού Μετσόβιου Πολυτεχνείου

